20/06/2013 | Administración LocalMunicipal
Santiago de Compostela
Secretaría Xeral
Persoal. Bases para a provisión de postos traballo de auxiliares administrativos. Gabinete da Alcaldía

ANUNCIO Bases para a provisión, polo sistema de libre designación de dous postos de traballo de auxiliares administrativos no gabinete da Alcaldía Esta Concellaría, no Decreto do 6 de xuño de 2013, aprobou a convocatoria para a provisión, polo sistema de libre designación, de dúas das dotacións do posto de traballo de auxiliar administrativo no gabinete de Alcaldía do Concello de Santiago de Compostela, de conformidade coas seguintes bases: 1. OBXECTO. As presentes bases teñen por obxecto rexer a convocatoria para prover, polo sistema de libre designación establecido no artigo 20.1. b) da Lei 30/1984, do 02 de agosto, de medidas para a reforma da función pública, nos artigos 29 e 30 do texto refundido da Lei de función pública de Galicia (Decreto lexislativo 1/2008, do 13 de marzo), e nos artigos 51 e seguintes do Real decreto 364/1995, do 10 de marzo, dúas dotacións do posto de auxiliar administrativo no gabinete de Alcaldía do Concello de Santiago de Compostela.2. CARACTERÍSTICAS DO POSTO.2.1.–O posto a prover está incluído na relación de postos de traballo aprobada pola Xunta de Goberno Local, e publicada no BOP da Coruña do 27 de maio de 2011.2.2.–O complemento de destino asignado ao posto é o correspondente ao nivel 17, e o seu sistema de provisión o de libre designación.2.3.–O complemento específico anual fixado para o posto, referido ao ano 2013, é de 9.463,80 € brutos.2.4.–O posto está suxeito á especial dedicación, nos termos do artigo 3.5.1. f) do Acordo regulador-convenio colectivo do Concello de Santiago de Compostela (BOP da Coruña, do 03 de febreiro de 2010). 3. REQUISITOS PARA O SEU DESEMPEÑO. Será requisito indispensable para concorrer á convocatoria e poder desempeñar o posto, no caso de ser nomeado, ser funcionario de carreira do Concello de Santiago de Compostela, integrado na Escala de Administración Xeral, Subescala Auxiliar.4. SOLICITUDES. As solicitudes, segundo modelo achegado, dirixiranse á Concellaría de Persoal dentro do prazo dos quince días hábiles seguintes ao da publicación da convocatoria no Diario Oficial de Galicia, presentándose nos rexistros e oficinas previstos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común. Xunto coas solicitudes, os/as aspirantes achegarán o seu currículum vitae, no que constarán os méritos alegados: títulos académicos, a experiencia na Administración en tarefas propias aos do posto ofertado, o coñecemento da Administración local, estudos e cursos realizados, a capacidade organizativa e outros méritos que estimen oportuno poñer de manifesto, coa correspondente documentación acreditativa (certificación ou copia compulsada). 5. NOMEAMENTO. Concluído o prazo de presentación de solicitudes, a Concellaría de Persoal procederá, no prazo dun mes, de ser o caso e tras verificar o cumprimento dos requisitos esixidos nestas bases, a ditar a resolución correspondente, que deberá estar motivada con referencia ao cumprimento dos requisitos, a observancia do procedemento e á competencia para o nomeamento.6. TOMA DE POSESIÓN. O prazo para a toma de posesión será de tres días hábiles, a contar dende o seguinte ao do cese ou cambio da situación administrativa que corresponda, que deberá efectuarse no prazo de tres días hábiles seguintes á publicación do nomeamento no Diario Oficial de Galicia.7. IMPUGNACIÓN. Contra a presente resolución e cantos actos administrativos se deriven dela poderase interpoñer recurso potestativo de reposición ante a Concellaría de Persoal, nos termos e prazos sinalados na Lei 30/1992, do 26 de novembro, de réxime xurídico das administracións públicas e do procedemento administrativo común; ou directamente recurso contencioso-administrativo ante os Xulgados do Contencioso-administrativo de Santiago de Compostela, nos termos e prazos sinalados na Lei 29/1998, do 13 de xullo, reguladora da xurisdición contencioso-administrativa. O que se publica para xeral coñecemento. Santiago de Compostela,12 de xuño de 2013. A concelleira-delegada de Persoal (PD Xunta de Goberno Local 28/02/2013) Asdo.: Amelia González Brandariz ANEXO SOLICITUDE DE PARTICIPACIÓN EN PROCESOS DE PROVISIÓN DE POSTOS DATOS PERSOAIS DESTINO ACTUAL Solicita ser admitido/a á convocatoria para prover os postos de traballo que de seguido se relacionan, publicada no DOG número ___, do __ de __________ de 201_: Méritos alegados: